turjo4nis/wikipedia-bn-dump-20250701 huggingface dataset:
জাহাঙ্গীর আলম (রসায়নবিদ)

জাহাঙ্গীর আলম একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের (ঢাবি) ফলিত রসায়ন ও কেমিকৌশল বিভাগের অধ্যাপক এবং ঢাকায় অবস্থিত বেসরকারি বিশ্ববিদ্যালয়, অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য।

শিক্ষা
তিনি ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগ থেকে ১৯৯৫ সালে স্নাতক এবং ১৯৯৬ সালে স্নাতকোত্তর ডিগ্রি লাভ করেন। জাপানের কুমামোতো বিশ্ববিদ্যালয় থেকে ২০০৫ সালে পিএইচডি ডিগ্রি অর্জন করেন তিনি।

কর্মজীবন
জাহাঙ্গীর আলম ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগে দীর্ঘদিন অধ্যাপনা করেছেন। ২০২২ সালের ১৯ জানুয়ারি তারিখে তাকে ঢাকায় অবস্থিত বেসরকারি বিশ্ববিদ্যালয়, অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগে প্রজ্ঞাপন জারি করা হয়। তিনি ২৪ তারিখে উপাচার্য হিসেবে যোগদান করেন।

প্রকাশনা
দেশীয় এবং আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র

বাংলাদেশী শিক্ষাবিদ
ঢাকা বিশ্ববিদ্যালয়ের অধ্যাপক
ঢাকা বিশ্ববিদ্যালয়ের প্রাক্তন শিক্ষার্থী
অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য
থোমাগাতা প্যাটারা

থোমাগাতা প্যাটারা (ইংরেজি: Thomagata Patera) হল বৃহস্পতির প্রাকৃতিক উপগ্রহ আইয়োর একটি আগ্নেয়গিরি। এটি আইয়োর বৃহস্পতি-বিপরীতমুখী গোলার্ধে  স্থানাংকে নিকটবর্তী সক্রিয় আগ্নেয়গিরি ভোলান্ড ও জামামার পূর্বদিকে অবস্থিত। থোমাগাতা হল একটি বৃক্ক-আকৃতিবিশিষ্ট আইয়োনীয় প্যাটারা। এই আগ্নেয় জ্বালামুখটি একটি ক্যালডেরার অনুরূপ। জ্বালামুখটির দৈর্ঘ্য , প্রস্থ  এবং গভীরতা । আগ্নেয়গিরিটি বর্তমানে নিষ্ক্রিয়। কারণ, থোমাগাতাতে একটি তাপীয় হটস্পট কখনও পর্যবেক্ষিত হয়নি এবং প্যাটারাটির উজ্জ্বল ভূমিভাগ এই ইঙ্গিত বহন করে যে এটি সালফার ডাইঅক্সাইড ও সালফার ঘনীভবনের পক্ষে যথেষ্ট শীতল। থোমাগাতা প্যাটারাটি একটি নিচু ও  চওড়া মেসার কেন্দ্রস্থলের কাছে অবস্থিত। মেসাটির প্রান্তভাগ পার্শ্ববর্তী সমভূমিগুলির থেকে । তবে থোমাগাতা প্যাটারার প্রান্তভাগের উচ্চতা জানা যায়নি। প্যাটারাটির পৃষ্ঠভাগ যদি পার্শ্ববর্তী সমভূমিগুলির সঙ্গে একই তলে থাকে, তাহলে মেসাটির পশ্চিম ঢালটির গ্রেড হবে ২°।  এই মেসাটির অঙ্গসংস্থান এবং থোমাগাতার (অন্তত সেটির পূর্ব দিকটি) ঢাল থেকে বিকিরিত হয়ে যাওয়া লাভা প্রবাহের বিবর্ণতার ধরন ইঙ্গিত করে যে থোমাগাতা প্যাটারা ও সেটিকে ঘিরে থাকা মেসাটি সম্ভবত একটি ঢালাকৃতি আগ্নেয়গিরি, যাকে আইয়োতে বলা হয় থোলাস।  মেসাটির অনিয়মিত সীমানা এবং এটির বেসাল স্ক্র্যাপের মূলদেশে আবর্জনার অভাব ইঙ্গিত করে যে এটি সালফার ডাইঅক্সাইড স্যাপিং-এর মাধ্যমে পরিবর্তিত হয়েছে।

নাম-ব্যুৎপত্তি 
২০০১ সালের অক্টোবর মাসে গ্যালিলিও মহাকাশযান এই আগ্নেয়গিরিটির বিস্তারিত পর্যবেক্ষণ সম্পাদনা করার পর, ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) মুইসকা জাতির পৌরাণিক ক্যাসিকিউ থোমাগাতার নামানুসারে এই প্যাটারাটির নামকরণ করে।  আইএইউ-এর মতে, পৌরাণিক থোমাগাতা ছিল “এক ভয়ংকর অগ্নিময় দৈত্য, যে আকাশে উড়ে বেড়াতো এবং মানুষকে পশুতে পরিণত করত।”

তথ্যসূত্র 

আইয়োর আগ্নেয়গিরি
মুইসকুবুন
ইব্রাহীম খলিল (দ্ব্যর্থতা নিরসন)

ইব্রাহীম খলিল বলতে বোঝাতে পারে:

 ইব্রাহীম খলিল –বাংলাদেশের রাজনীতিবিদ ছিলেন।
 ইব্রাহীম খলিল (নাট্যকার) –বাংলাদেশের সাহিত্যিক, নাট্যকার ও বিশিষ্ট শিক্ষাবিদ ছিলেন।

আরও দেখুন 

 ইব্রাহিম বিন খলিল –বাংলাদেশের রাজনীতিবিদ ও মুক্তিযোদ্ধা ছিলেন।
 আবু ইব্রাহীম খলিল আহমদ –ভারতীয় দেওবন্দি ইসলামি পণ্ডিত ছিলেন।
ইব্রাহীম খলিল (নাট্যকার)

ইব্রাহীম খলিল (১ জানুয়ারি ১৯১৬ – ১৯ সেপ্টেম্বর ১৯৭৪) বাংলাদেশের সাহিত্যিক, নাট্যকার ও বিশিষ্ট শিক্ষাবিদ ছিলেন। নাটকে বিশেষ অবদানের জন্য তিনি ১৯৭০ সালে বাংলা একাডেমি পুরস্কার লাভ করেন।

কর্মজীবনী 
ইব্রাহীম খলিল ১৯১৬ সালের ১ জানুয়ারি জন্মগ্রহণ করেন। তিনি পুরনো ঢাকার বাংলাবাজারে বসবাস করতেন। তিনি মুসলিম হাই স্কুলের প্রধান শিক্ষক ছিলেন। অবসর নেওয়ার পর তিনি ঢাকা পগোজ হাই স্কুলের প্রধান শিক্ষক হিসেবে কর্মরত ছিলেন। তিনি দীর্ঘদিন ধরে সাহিত্যকর্মে জড়িত ছিলেন। তার উপন্যাস, নাটক, গল্প ও ভ্রমণকাহিনী সুধিজনের প্রশংসা অর্জন করেছিল। ঢাকা বেতার কেন্দ্রের সঙ্গেও তিনি জড়িত ছিলেন। তার প্রথম রচিত নাটক সমাধি ১৯৫৭ সালে প্রকাশিত হয়।

তার নাটকে ইসলামী ভাবাদর্শই প্রতিষ্ঠা করতে চেয়েছেন। এমন স্বপ্নদর্শনই তাকে নাট্য রচনায় প্রলুব্ধ করেছে।

গ্রন্থ তালিকা

পুরস্কার ও সম্মাননা 

 বাংলা একাডেমী সাহিত্য পুরস্কার (১৯৭০)

মৃত্যু 
ইব্রাহীম খলিল ১৯ সেপ্টেম্বর ১৯৭৪ সালে মৃত্যুবরণ করেন।

তথ্যসূত্র 

১৯১৬-এ জন্ম
১৯৭৪-এ মৃত্যু
নাটকে বাংলা একাডেমি সাহিত্য পুরস্কার বিজয়ী
বাংলাদেশী সাহিত্যিক
বাংলাদেশী শিক্ষাবিদ
বাংলাদেশী নাট্যকার
বাঙালি লেখক
বাংলা একাডেমি সাহিত্য পুরস্কার বিজয়ী
রান্দি জাকারবার্গ

রান্দি জেন ​​জুকারবার্গ ( জন্ম ফেব্রুয়ারি ২৮, ১৯৮২) একজন আমেরিকান ব্যবসায়ী। তিনি মার্কেট ডেভেলপমেন্টের প্রাক্তন পরিচালক, ফেসবুক এর মুখপাত্র এবং কোম্পানির সহ-প্রতিষ্ঠাতা এবং সিইও মার্ক জুকারবার্গের বোন। ফেসবুকে কাজ করার আগে, তিনি ফক্সের ফোর্বসের প্যানেলিস্ট ছিলেন। মে 2014 পর্যন্ত, তিনি জুকারবার্গ মিডিয়ার প্রতিষ্ঠাতা এবং সিইও, ডট কমপ্লিকেটেডের প্রধান সম্পাদক (EIC), একটি ডিজিটাল লাইফস্টাইল ওয়েবসাইট, এবং Dot. এর স্রষ্টা, একটি অল্পবয়সী মেয়েকে নিয়ে একটি অ্যানিমেটেড টেলিভিশন শো ( নামবিহীন ডট) যিনি তার শিক্ষাগত অভিজ্ঞতা এবং বিনোদনমূলক কার্যকলাপ উভয়ই উন্নত করতে প্রযুক্তি ব্যবহার করেন।

তথ‍্যসূত্র 

১৯৮২-এ জন্ম
জীবিত ব্যক্তি
২১শ শতাব্দীর মার্কিন ব্যবসায়ী
ক্যালিফোর্নিয়ার সক্রিয়কর্মী
মার্কিন বাণিজ্য লেখক
মার্কিন কম্পিউটার ব্যবসায়ী
মার্কিন ইন্টারনেট ব্যক্তিত্ব
মার্কিন বিপণন ব্যবসায়ী
মার্কিন অনলাইন প্রকাশনা সম্পাদক
মার্কিন সমাজিক সক্রিয়কর্মী
মার্কিন নারী প্রধান নির্বাহী
নিউ ইয়র্ক (অঙ্গরাজ্য)-এর ব্যবসায়ী
ফেসবুকের কর্মচারী
হার্ভার্ড কলেজের প্রাক্তন শিক্ষার্থী
ইন্টারনেট সক্রিয়কর্মী
বিপণন নারী
২১শ শতাব্দীর মার্কিন নারী ব্যবসায়ী
ক্যালিফোর্নিয়ার সমাজকর্মী
জাতীয় শিশুকন্যা দিবস

প্রতি বছর ২৪ জানুয়ারি ভারতে জাতীয় শিশুকন্যা দিবস পালিত হয়। ভারতীয় সমাজে যাতে মহিলারা ভেদাভেদ বা বৈষম্যের শিকার না হন, সেদিকে  জনসচেতনতা বৃদ্ধির উদ্দেশ্য নিয়ে ২০০৮ খ্রিস্টাব্দে সর্বপ্রথম ভারত সরকারের মহিলা ও শিশু উন্নয়ন মন্ত্রক দিনটি উদযাপনের সূচনা করে। বেটি বাঁচাও বেটি পড়াও, শিশু লিঙ্গ অনুপাত এবং মহিলাদের জন্য এক স্বাস্থ্যকর ও নিরাপদ আবহ তৈরির জন্য সচেতনতামূলক প্রচারাভিযান সহ বিভিন্ন কর্মসূচির মধ্য দিয়ে দিনটি উদযাপিত হয়।
    দেশজুড়ে মৃলত সচেতনতা শিবির ও সেমিনারের আয়োজন করা হয়, যেখানে তুলে ধরা হয় শিশু কন্যাদের স্বাস্থ্যকর ও নিরাপদ পরিবেশ দেওয়ার কথা এবং সরকার যে যে পদক্ষেপ গ্রহণ করেছে তা সমক্ষে উপস্থাপন করা। উজ্জ্বল ভবিষ্যতের জন্য মহিলাদের ক্ষমতায়ন শীর্ষক প্রতিপাদ্য বিষয় নিয়ে ২০১৯ খ্রিস্টাব্দে দিনটি পালিত হয়।

উদ্দেশ্য 

 দেশের মহিলারা যেন কোনভাবে বৈষম্যের সম্মুখীন না হয় সেজন্য জনগণকে  সচেতন করা 
 শিশুকন্যাদের অধিকার  সম্পর্কে সচেতনতা বৃদ্ধি করা।
 নারী শিক্ষা ও তাদের স্বাস্থ্য ও পুষ্টির গুরুত্ব সম্পর্কে  সচেতন করা

আরো দেখুন 

 আন্তর্জাতিক কন্যা শিশু দিবস
 ভারতে বাল্যবিবাহ

তথ্যসূত্র 

নারী ও শিক্ষা
জানুয়ারি উদ্‌যাপন
লৈঙ্গিক সমতা
আন জুন-সু

আন জুন-সু (, ; জন্ম: ২৮ জানুয়ারি ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব বুসান ইপার্ক এবং দক্ষিণ কোরিয়া অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৩ সালে, জুন-সু দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। দলগতভাবে, জুন-সু এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।

প্রারম্ভিক জীবন 
আন জুন-সু ১৯৯৮ সালের ২৮শে জানুয়ারি তারিখে দক্ষিণ কোরিয়ার উইজাংবুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
জুন-সু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ 
 
 
 
 

১৯৯৮-এ জন্ম
জীবিত ব্যক্তি
দক্ষিণ কোরীয় ফুটবলার
২০২০ গ্রীষ্মকালীন অলিম্পিকের ফুটবলার
জে১ লিগের খেলোয়াড়
ফুটবল গোলরক্ষক
দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
দক্ষিণ কোরিয়ার আন্তর্জাতিক যুব ফুটবলার
দক্ষিণ কোরিয়ার অলিম্পিক ফুটবলার
সেরেসো ওসাকার খেলোয়াড়
জে২ লিগের খেলোয়াড়
জে৩ লিগের খেলোয়াড়
জাপানে দক্ষিণ কোরীয় প্রবাসী ক্রীড়াবিদ
পুরুষ ফুটবল গোলরক্ষক
লাইফ বিফোর লাইফ

লাইফ বিফোর লাইফ: অ্যা সায়েন্টিফিক ইনভেস্টিগেশন অব চিল্ড্রেন্স মেমোরিজ অব প্রিভিয়াস লাইভস হল ২০০৫ সালে মনোচিকিৎসক জিম বি টাকারের(Tucker) লেখা একটি বই, যা ভার্জিনিয়া বিশ্ববিদ্যালয়ের ৪০ বছরেরও বেশি সময়ের পুনর্জন্ম গবেষণার একটি ওভারভিউ উপস্থাপন করে, অতীত জীবনের শিশুদের প্রতিবেদনে। স্মৃতি বইটিতে "জন্ম চিহ্ন এবং জন্মগত ত্রুটিগুলি নিয়েও আলোচনা করা হয়েছে যা একটি মৃত ব্যক্তির সাথে মেলে যাকে শিশু দ্বারা চিহ্নিত করা হয়"। বইটির মুখবন্ধ লিখেছেন ইয়ান স্টিভেনসন । 

এই বইটি দাবি করে যে চেতনাকে মস্তিষ্ক থেকে আলাদাভাবে বিবেচনা করা যেতে পারে, যা পুনর্জন্মের দাবির জন্য একটি ভিত্তি প্রদান করে। টাকার পুনর্জন্মের আপত্তি নিয়ে আলোচনা করেছেন : “এমন ব্যক্তিদের অভাব যারা আসলে অতীত জীবন মনে রাখার দাবি করে, স্মৃতির ভঙ্গুরতা, জনসংখ্যার বিস্ফোরণ, মন-শরীরের সমস্যা, প্রতারণা এবং অন্যান্য।” টাকার বলে যে পরীক্ষা করা ঘটনাগুলির কোনটিই নির্ভুল নয়, এবং "তথ্যদাতাদের দ্বারা ত্রুটিপূর্ণ স্মৃতি" বইটিতে পর্যালোচনা করা "অনেক মামলার জন্য সর্বোত্তম স্বাভাবিক ব্যাখ্যা" হিসাবে দেখা হয়। আলোচিত পুনর্জন্মের সংস্করণটি সাধারণত পুনর্জন্মের আশেপাশের সাধারণ ধর্মীয় বিশ্বাসের সাথে বেমানান, বিশেষত কর্মের সাথে সম্পর্কিত ।

Life Before Life has been reviewed in Philosophical Practice, and PsycCRITIQUES.

তথ্যসূত্র

বহিঃসংযোগ
বইটির পর্যালোচনা 

পুনর্জন্ম সম্পর্কিত গ্রন্থ
পুনর্জন্ম গবেষণা
মার্কিন অ-কল্পকাহিনী বই
ত্বষ্টৃ প্যাটারা

ত্বষ্টৃ প্যাটারা (ইংরেজি: Tvashtar Paterae) বৃহস্পতির প্রাকৃতিক উপগ্রহ আইয়োর উত্তর মেরুর কাছে একটি সক্রিয় আগ্নেয়গিরি অঞ্চল গঠন করেছে। এটি হল প্যাটারা বা আগ্নেয় জ্বালামুখের একটি বিন্যাস। এটির নামকরণ করা হয়েছে বৈদিক দেবতা ত্বষ্টৃর নামানুসারে। ১৯৯৯ সালের ২৬ নভেম্বর একটি গ্যালিলিও ফ্লাইবাইয়ের কয়েক ঘণ্টা পরে আইআরটিএফ আলোকচিত্রগুলি থেকে ত্বষ্টৃ প্যাটারাটি আবিষ্কৃত হয়। ১৯৯৯ সালের সেপ্টেম্বর মাসে ইএসও ৩.৬এম দূরবীন ও তার অ্যাডাপটিভ অপটিকসের মাধ্যমে গৃহীত আলোকচিত্রগুলি থেকে একটি অস্পষ্ট হটস্পটের (৯৯০৯৩০ডি লেবেলকৃত) উপস্থিতি প্রকাশ পায়। বেশ কয়েক বছর ধরে গ্যালিলিও মহাকাশযান কর্তৃক বিস্ফোরণটি পর্যবেক্ষিত হয়। এই সময়ই একটি  দীর্ঘ,  উঁচু লাভার পর্দাকে একটি প্যাটারা থেকে উৎক্ষিপ্ত হতে দেখা যায়। সেই সঙ্গে বৃহত্তম প্যাটারাটিতে অতিতাপযুক্ত সিলিকেট লাভার একটি হ্রদও উৎক্ষিপ্ত হয় এবং শেষ পর্যন্ত গ্যাসের একটি স্তম্ভ বিস্ফোরিত হয়ে বেরিয়ে এসে আইয়োর উপর  পর্যন্ত উত্থিত হয় এবং দূরে  পর্যন্ত এলাকাকে আচ্ছাদিত করে।

ত্বষ্টৃ প্যাটারায় জেগে ওঠা হটস্পটটি ২০০৬ সালের ২ জুন তারিখে কেক অ্যাডাপটিভ অপটিকস সিস্টেমের মাধ্যমে পর্যবেক্ষিত হয়েছিল। পরের ৫৩০ দিন এটি বজায় ছিল। এটিই আইয়োতে পর্যবেক্ষিত সর্বকালের মধ্যে দীর্ঘতম বিস্ফোরক অগ্ন্যুৎপাতের ঘটনা। ২০০৭ সালের ২৬ ফেব্রুয়ারি প্লুটো-গামী নিউ হোরাইজনস প্রোবটি বৃহস্পতির পাশ দিয়ে যাওয়ার সময় অগ্ন্যুৎপাতটির আলোকচিত্র গ্রহণ করে। এই প্রোবের পর্যবেক্ষণে আগ্নেয়গিরিটি থেকে উত্থিত একটি প্রকাণ্ড  উদ্গীরণ স্তম্ভ ধরা পড়ে। সেই সঙ্গে সূর্য থেকে আগত আলোয় স্পষ্টত দৃশ্যমান একটি সূত্রাকার বস্তুও দেখা যায়। সেটিকে এখনও পর্যন্ত ব্যাখ্যা করা সম্ভব হয়নি।

আরও দেখুন 
পৃথিবী-বহিঃস্থ আগ্নেয়গিরিগুলির তালিকা
ত্বষ্টৃ

তথ্যসূত্র

বহিঃসংযোগ 
 
 "VOLCANIC ACTIVITY AT TVASHTAR CATENA, IO", Lunar and Planetary Science XXXV (2004)

আইয়োর আগ্নেয়গিরি
সক্রিয় আগ্নেয়গিরি
আইয়োর পৃষ্ঠভাগের বৈশিষ্ট্য
নিউ হোরাইজনস
মাউন্ট মঙ্গানুই

মাউন্ট মঙ্গানুই (, ) নিউজিল্যান্ডের তৌরাঙ্গাতে অবস্থিত একটি নগর। ১৯৮৮ পর্যন্ত এটি একটি আলাদা মহানগর ছিল।

জনসংখ্যা

খেলাধুলা

২০১৮ অনূর্ধ্ব-১৯ ক্রিকেট বিশ্বকাপ-এর আয়োজক দেশ ছিল নিউজিল্যান্ড। এই সুবাদে এখানকার বিখ্যাত ক্রিকেট স্টেডিয়াম বে ওভাল পরিচিতি পায়। এই স্টেডিয়ামটি ফাইনাল খেলা আয়োজন করেছিল। বর্তমানে এটি নিউজিল্যান্ড ক্রিকেট দলের নিয়মিত ঘরের মাঠ।

প্রতি বছর মাউন্ট মঙ্গানুইতে উত্তর আঞ্চলিক সার্ফ চ্যাম্পিয়নশিপ অনুষ্ঠিত হয়ে থাকে। এছাড়া নিউজিল্যান্ড অনূর্ধ্ব-১৪ জাতীয় সমুদ্র অ্যাথলেটিক চ্যাম্পিয়নশিপ, প্রো ভলিবল ট্যুর, পোর্ট অব তৌরাঙ্গা হাফ আয়রনম্যান ট্রায়াথলন আয়োজন করে এই শহরটি।

জলবায়ু
জলবায়ু মোটামুটি উপক্রান্তীয়:

 গ্রীষ্মকালীন = ২০ °সে. / ৩০ °সে. ( জানু/ফেব্রু )
 শীতকালীন = ১০ °সে. / ১৫ °সে.  ( জুন/জুলাই )
 গড় তুষারপাত  = ১২/বছর ( −১ °সে. থেকে −২ °সে. )

 গড় বৃষ্টিপাত = ১২৮০ মিমি/বছর 
 সূর্যের রোদ = সর্বনিম্ন ২২০০ ঘণ্টা/বছর
 সমুদ্র সৈকতে তাপমাত্রা (গড়)
 গ্রীষ্মকালীন = ২১ °সে.
 শীতকালীন = ১৪ °সে.

শিক্ষা
১ থেকে ৬ বছরের শিশুদের জন্য মাউন্ট মঙ্গানুই প্রাথমিক বিদ্যালয় গুরুত্বপূর্ণ। এটি একটি কো-এডুকেশনাল প্রাথমিক বিদ্যালয়।

এছাড়া মাউন্ট মঙ্গানুই কলেজ ও মাউন্ট মঙ্গানুই ইন্টারমিডিয়েট গুরুত্বপূর্ণ শিক্ষা প্রতিষ্ঠান।

তথ্যসূত্র

বহিঃসংযোগ
মাউন্ট মঙ্গানুই পর্যটন ওয়েবসাইট

নিউজিল্যান্ডের উপদ্বীপ
রফিক-উম-মুনীর চৌধুরী

রফিক-উম-মুনীর চৌধুরী একজন বাংলাদেশি শিক্ষক এবং অনুবাদক। তিনি ঢাকা বিশ্ববিদ্যালয়ের আধুনিক ভাষা ইনস্টিটিউটের সহযোগী অধ্যাপক। অনুবাদে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

জীবনী
রফিক-উম-মুনীর চৌধুরী চট্টগ্রামে জন্মগ্রহণ করেন। তার পৈতৃক নিবাস ফেনী জেলার সদর উপজেলার শর্শদি ইউনিয়নে হলেও শৈশব কাটিয়েছেন ঢাকার পুরানা পল্টনে। কুমিল্লা ক্যাডেট কলেজ থেকে উচ্চ মাধ্যমিক সম্পন্ন করে তিনি স্প্যানীয় ভাষা ও সাহিত্যে স্পেনের গ্রানাদা বিশ্ববিদ্যালয় থেকে স্নাতক সম্পন্ন করেন। পরে তুলনামূলক সাহিত্যে লন্ডন বিশ্ববিদ্যালয় থেকে স্নাতকোত্তর সম্পন্ন করেন।

কুমিল্লা ক্যাডেট কলেজে থাকাকালীন রফিক লেখালেখি শুরু করেন। পরবর্তীতে বিভিন্ন দৈনিকে প্রবন্ধ প্রকাশ করেন।

ব্যক্তিগত জীবন 
রফিক-উম-মুনীর চৌধুরী, নাজমুনের সাথে বিবাহ বন্ধনে আবদ্ধ হন এবং তাদের ৩ সন্তান রয়েছে, জাহরা, রিফাত এবং জুমানা।

সাহিত্যকর্ম 
 আধুনিক লাতিন আমেরিকান গল্প
 আমার দুঃখভারাক্রান্ত বেশ্যাদের স্মৃতিকথা

পুরস্কার 
 বাংলা একাডেমি সাহিত্য পুরস্কার (২০২১)

তথ্যসূত্র

চট্টগ্রাম জেলার ব্যক্তি
জীবিত ব্যক্তি
অনুবাদ সাহিত্যে বাংলা একাডেমি সাহিত্য পুরস্কার বিজয়ী
ঢাকা বিশ্ববিদ্যালয়ের শিক্ষক
গোরা সর্বাধিকারী

গোরা সর্বাধিকারী (২৯ জুলাই ১৯৪১ – ১৯ জানুয়ারি ২০২২) ছিলেন  প্রখ্যাত ভারতীয় বাঙালি রবীন্দ্র সংগীত শিল্পী।

প্রাথমিক জীবন ও শিক্ষা 
১৯৪১ খ্রিস্টাব্দের ২৯শে জুলাই গোরা সর্বাধিকারী জন্মগ্রহণ করেন। তিনি ব্রিটিশ ভারতের অধুনা পশ্চিমবঙ্গের অবিভক্ত মেদিনীপুর জেলার ঝাড়গ্রামের বাসিন্দা ছিলেন। গায়ের রং ধবধবে ফর্সা হওয়ায় তার নাম রাখা হয়েছিল গোরা। ছোটবেলা থেকেই রবীন্দ্র সঙ্গীতের প্রতি তার আকর্ষণ ছিল। শান্তিনিকেতনে ঘুরতে এসে যখন জানলেন বিশ্বভারতীতে রবীন্দ্রসঙ্গীতের ভর্তি পরীক্ষা চলছে, তখন তিনি ইন্টারভিউতে উপস্থিত হন এবং উত্তীর্ণ হন। তার ডাক্তারী পড়তে জার্মানি যাওয়ার কথা ছিল, তবে রবীন্দ্রসঙ্গীতের প্রতি ভালোবাসার টানে তিনি জার্মানির বদলে এখানে থেকে যান। তিনি ২০ বৎসর বয়স থেকেই শান্তিনিকেতনে থাকতে শুরু করেন। তিনি সঙ্গীতভবনে শান্তিদেব ঘোষের অধীনে ভর্তি হন। আশ্রমকন্যা রবীন্দ্রনাথ ঠাকুরের স্নেহধন্যা মোহর তথা কণিকা বন্দ্যোপাধ্যায়ের নজরে আসেন। তার তালিমে তিনি রবীন্দ্র সঙ্গীত জগতে স্বনামধন্য শিল্পী হিসাবে খ্যাতি লাভ করেন। মোহরদির সঙ্গে তার নিবিড় সখ্যতা ও পারিবারিক বন্ধুত্ব গড়ে ওঠে। পরে তিনি  কণিকা বন্দ্যোপাধ্যায়ের স্মরণে 'কণিকা ধারা' নামে একটি সাংস্কৃতিক সংস্থা স্থাপন করেন, যার ধারা আজও অব্যাহত রয়েছে। কিংবদন্তি সুরকার সলিল চৌধুরীর সঙ্গীত পরিচালনায় তিনি প্রথম এবং মাত্র একবারই রবীন্দ্র সঙ্গীতের রেকর্ড করেন। সঙ্গীত বিন্যাস করেন সলিল চৌধুরীই। তার কণ্ঠে প্রথম গানটি ছিল হাসি কেন নাই ও নয়নে। তার কণ্ঠে গীত রবীন্দ্রসঙ্গীতের কয়েকটি হল-

 জাগো অলস 
 দুয়ারে দাও মোরে রাখিয়া নিত্য কল্যাণ কাজে 
 তোমার এই মাধুরী ছাপিয়ে আকাশ 
 নাই যদি বা এলে
 চোখ যে ওদের ছুটে চলে গো

শুধু রবীন্দ্রসঙ্গীতে নয়, অভিনয়েও বেশ দক্ষ ছিলেন তিনি। বিভিন্ন নাটকে নিয়মিত অংশগ্রহণ করতেন। পরবর্তীতে গোরা সর্বাধিকারী বিশ্বভারতীর সঙ্গীতভবনের অধ্যক্ষ হন। পরে তিনি বিশ্বভারতীর সর্বোচ্চ নীতিনির্ধারক কর্মসমিতির সদস্যও হয়েছিলেন।

জীবনাবসান
গোরা সর্বাধিকারী পাঁচ বছর ধরে আলঝাইমার্স রোগে ভুগছিলেন। ২০২২ খ্রিস্টাব্দের ১৯শে জানুয়ারি, বুধবার শান্তিনিকেতনের এক বেসরকারি নার্সিংহোমে ৮০ বৎসর বয়সে তিনি শেষ নিঃশ্বাস ত্যাগ করেন।

তথ্যসূত্র

১৯৪১-এ জন্ম
২০২২-এ মৃত্যু
ঝাড়গ্রাম জেলার ব্যক্তি
রবীন্দ্রসঙ্গীত শিল্পী
সুফিয়া খাতুন

সুফিয়া খাতুন (১৯২২ - ২০২৩) ছিলেন একজন বাংলাদেশি লেখিকা। ‘আত্মজীবনী/স্মৃতিকথা/ভ্রমণকাহিনি’ শ্রেণীতে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

জীবনী
সুফিয়া খাতুন ১৯২২ সালের মে মাসে ময়মনসিংহে জন্মগ্রহণ করেন। তার আত্মজীবনীমূলক গ্রন্থ ‘জীবন নদীর বাঁকে বাঁকে’ ২০০৫ সালে প্রকাশিত হয়। ২০০৬ সালে শিশু-কিশোরদের জন্য রচনা করেন ‘সোনা ঝরা দিন’ নামে একটি গ্রন্থ। এছাড়াও ‘আপনভূবন’ নামে একটি কাব্যগ্রন্থ প্রকাশিত হয়েছে। এছাড়া তার দীর্ঘ প্রবাস জীবন নিয়ে লিখিত গ্রন্থের নাম ‘প্রবাসের প্রাপ্তি’ যা ২০১৪ সালে প্রকাশিত হয়। ২০১৮ সালে তার আরও একটি কাব্যগ্রন্থ প্রকাশিত হয় যার নাম ‘নারীর চোখে জল’।

মৃত্যু
তিনি ২০২৩ খ্রিষ্টাব্দের ৭ই জানুয়ারি মৃত্যুবরণ করেন।

তথ্যসূত্র

১৯২২-এ জন্ম
২০২৩-এ মৃত্যু
ময়মনসিংহ জেলার ব্যক্তি
আত্মজীবনীতে বাংলা একাডেমি সাহিত্য পুরস্কার বিজয়ী
বাংলাদেশী লেখিকা
বাঙালি লেখক
ময়মনসিংহের ব্যক্তি
২১শ শতাব্দীর বাংলাদেশী কবি
বাংলাদেশী শতবর্ষী ব্যক্তি
বাংলা ভাষার কবি
বাংলাদেশী নারী কবি
কল্যাণ মিত্র

কল্যাণ মিত্র (১৯৩৯ - অজানা) বাংলাদেশের সাহিত্যিক, অভিনেতা, নির্দেশক ও নাট্যকার ছিলেন। নাটকে বিশেষ অবদানের জন্য তিনি ১৯৭২ সালে বাংলা একাডেমি পুরস্কার পান। তিনি মৃত্যুবরণ করেছেন।

কর্মজীবনী 
কল্যাণ মিত্র ১৯৩৯ সালে কুষ্টিয়ায় জন্মগ্রহণ করেন। ২০ শতকের ৬০ ও ৭০ এর দশকে তার নাটক মঞ্চে ও বেতারে পরিবেশিত হয়। তার অধিকাংশ নাটক বগুড়া থেকে প্রকাশিত হয়। সামাজিক নাটকে তিনি যুক্ত থাকলেও বাংলাদেশের মুক্তিযুদ্ধের নাটক লিখেছেন। ১৯৭১ সালে স্বাধীন বাংলা বেতার কেন্দ্র থেকে তার লেখা ব্যঙ্গনাটক ''জল্লাদের দরবারে'' ও ব্যঙ্গ নাটিকা  ''মীরজাফরের রোজনামচা'' বেশ আলোড়ন সৃষ্টি করে। অনেকটা কলকাতার ঢংয়ে তিনি নাটকের চরিত্র নির্মাণ, ঘটনা বিন্যাস করতেন।

গ্রন্থ তালিকা

পুরস্কার ও সম্মাননা 

 বাংলা একাডেমী সাহিত্য পুরস্কার (১৯৭২) 
 প্রবাহ নাট্যগোষ্ঠীর পুরস্কার
 লোক নাট্যদল স্বর্ণপদক (২০১৯)

তথ্যসূত্র

বহিঃসংযোগ 

 বাংলাপিডিয়ায় –কল্যাণ মিত্র

নাটকে বাংলা একাডেমি সাহিত্য পুরস্কার বিজয়ী
১৯৩৯-এ জন্ম
বাংলাদেশী সাহিত্যিক
বাংলাদেশী নাট্যকার
কুষ্টিয়া জেলার ব্যক্তি
বাঙালি লেখক
বাংলা একাডেমি সাহিত্য পুরস্কার বিজয়ী
কুয়ামে বোতুয়ে

জঁ ফিয়াক্রে কুয়ামে বোতুয়ে (; জন্ম: ১০ সেপ্টেম্বর ২০০২; কুয়ামে বোতুয়ে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব আজক্সিও এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০২০–২১ মৌসুমে, ফরাসি ক্লাব আজক্সিওর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৯ সালে, বোতুয়ে বুর্কিনা ফাসো অনূর্ধ্ব-২০ দলের হয়ে বুর্কিনা ফাসোর বয়সভিত্তিক পর্যায়ে অভিষেক করেছিলেন। প্রায় ২ বছর যাবত বুর্কিনা ফাসোর বয়সভিত্তিক দলের হয়ে খেলার পর, তিনি ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
জঁ ফিয়াক্রে কুয়ামে বোতুয়ে ২০০২ সালের ১০ই সেপ্টেম্বর তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বোতুয়ে বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।

২০২১ সালের ৭ই সেপ্টেম্বর তারিখে, ১৮ বছর, ১১ মাস ও ২৮ দিন বয়সে, ডান পায়ে ফুটবল খেলায় পারদর্শী বোতুয়ে আলজেরিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় আব্দুল তাপসোবার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে বোতুয়ে সর্বমোট ৩ ম্যাচে অংশগ্রহণ করেছেন।

বোতুয়ে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

২০০২-এ জন্ম
জীবিত ব্যক্তি
আবিজানের ব্যক্তি
আবিজানের ক্রীড়াবিদ
বুর্কিনাবি বংশোদ্ভূত আইভোরীয় ব্যক্তি
বংশানুক্রমে বুর্কিনা ফাসোর নাগরিক
বুর্কিনাবি বংশোদ্ভূত ক্রীড়াবিদ
আইভোরীয় ফুটবলার
বুর্কিনাবি ফুটবলার
ফুটবল ফরোয়ার্ড
অ্যাথলেটিক ক্লাব আজাক্সিওয়ের খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
লিগ ২-এর খেলোয়াড়
বুর্কিনা ফাসোর আন্তর্জাতিক যুব ফুটবলার
বুর্কিনা ফাসোর অনূর্ধ্ব-২০ আন্তর্জাতিক ফুটবলার
বুর্কিনা ফাসোর আন্তর্জাতিক ফুটবলার
২০২১ আফ্রিকা কাপ অব নেশন্সের খেলোয়াড়
আইভোরীয় প্রবাসী ফুটবলার
বুর্কিনাবি প্রবাসী ফুটবলার
ফ্রান্সে আইভোরীয় প্রবাসী ক্রীড়াবিদ
ফ্রান্সে বুর্কিনাবি প্রবাসী ক্রীড়াবিদ
ফ্রান্সে প্রবাসী ফুটবলার
লিগ ১-এর খেলোয়াড়
ফ্রান্সে বুর্কিনাবি প্রবাসী
ফ্রান্সে আইভোরীয় প্রবাসী
পুরুষ ফুটবল ফরোয়ার্ড
দঙ্গো উয়াত্তারা

দঙ্গো আবু বকর ফয়সাল উয়াত্তারা (; জন্ম: ১১ ফেব্রুয়ারি ২০০২; দঙ্গো উয়াত্তারা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব লরিয়াঁ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯–২০ মৌসুমে, বুর্কিনাবি ক্লাব মেজেস্টিকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেজেস্টিকের হয়ে মাত্র এক মৌসুমে ১১ ম্যাচে ৫টি গোল করার পর ২০২০–২১ মৌসুমে তিনি ফরাসি ক্লাব লরিয়াঁয় যোগদান করেছেন।

দঙ্গো ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
দঙ্গো আবু বকর ফয়সাল উয়াত্তারা ২০০২ সালের ১১ই ফেব্রুয়ারি তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০২১ সালের ৩০শে ডিসেম্বর তারিখে, ১৯ বছর, ১০ মাস ও ১৯ দিন বয়সে, বাম পায়ে ফুটবল খেলায় পারদর্শী দঙ্গো মৌরিতানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় জিব্রিল উয়াত্তারার বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে দঙ্গো সর্বমোট ১ ম্যাচে অংশগ্রহণ করেছেন।

দঙ্গো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 
 

২০০২-এ জন্ম
জীবিত ব্যক্তি
ওয়াগাদুগুর ব্যক্তি
ওয়াগাদুগুর ক্রীড়াবিদ
বুর্কিনাবি ফুটবলার
ফুটবল ফরোয়ার্ড
মেজেস্টিক ফুটবল ক্লাবের খেলোয়াড়
ফুটবল ক্লাব লরিয়াঁ বি-এর খেলোয়াড়
ফুটবল ক্লাব লরিয়াঁর খেলোয়াড়
বুর্কিনাবি প্রিমিয়ার লিগের খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
লিগ ১-এর খেলোয়াড়
বুর্কিনা ফাসোর আন্তর্জাতিক ফুটবলার
২০২১ আফ্রিকা কাপ অব নেশন্সের খেলোয়াড়
বুর্কিনাবি প্রবাসী ফুটবলার
ফ্রান্সে বুর্কিনাবি প্রবাসী ক্রীড়াবিদ
ফ্রান্সে প্রবাসী ফুটবলার
এএফসি বোর্নমাথের খেলোয়াড়
প্রিমিয়ার লিগের খেলোয়াড়
২০২৩ আফ্রিকা কাপ অব নেশন্সের খেলোয়াড়
ফুটবল উইঙ্গার
আইবার্ক পেকচান

আইবার্ক পেকচান (২২ মে ১৯৭০ – ২৪ জানুয়ারি ২০২২) একজন তুর্কি অভিনেতা এবং প্রাক্তন বেসামরিক কর্মচারী, রাজনীতিবিদ এবং শ্রমিক ছিলেন।

কর্মজীবন 
আইবার্ক পেকচান ২২ মে ১৯৭০ সালে মেরসিনে জন্মগ্রহণ করেন। তার শৈশব এবং যৌবন কাটিয়েছেন আদানা এবং তার জন্মস্থানে। আদানা এবং মারসিনের উচ্চ বিদ্যালয়ে তার প্রাথমিক ও মাধ্যমিক শিক্ষা অধ্যয়ন করেন। তিনি মারসিন ইউনিভার্সিটি ফ্যাকাল্টি অফ ফাইন আর্টস, থিয়েটার বিভাগ থেকে স্নাতক হন। তিনি ছিলেন একজন শ্রমিক, একজন সরকারি কর্মচারী এবং একজন শিক্ষক। তিনি ১৯৯১ সালে সোশ্যাল ডেমোক্রেটিক পপুলিস্ট পার্টির একজন রাজনৈতিক সদস্য ছিলেন।  ২০০১ সালে তিনি একজন সরকারি কর্মচারী হিসাবে পদত্যাগ করেন। ইস্তাম্বুলে স্থায়ী হন এবং একজন টিভি এবং চলচ্চিত্র অভিনেতা হন।

২০০১-২০১৫ 
আইবার্ক পেকচান ২০১০ সালে তার চলচ্চিত্র Saç জাতীয় ও আন্তর্জাতিক চলচ্চিত্র উৎসবে পুরস্কার পায়। তিনি আঙ্কারা আন্তর্জাতিক চলচ্চিত্র উৎসবে সেরা সহ-অভিনেতার পুরস্কার পান। যিনি এ পর্যন্ত অনেক চলচ্চিত্র এবং সিরিজে অভিনয় করেছেন, জনপ্রিয় টিভি-সিরিজ দিরিলিস: এরতুগ্রুল-এ আর্তুক বে- এর ভূমিকায় অভিনয় করেছেন।

পুরস্কার এবং মনোনয়ন

মৃত্যু 
আইবার্ক পেকচান ২৪ জানুয়ারি ২০২২ সালে ফুসফুস ক্যান্সারে আক্রান্ত হয়ে মৃত্যুবরণ করেন।

তথ্যসূত্র

বহিঃসংযোগ 

 আইএমডিবিতে -আইবার্ক পেকচান
 ইন্সটাগ্রামে -আইবার্ক পেকচান

১৯৭০-এ জন্ম
২০২২-এ মৃত্যু
তুর্কি ব্যক্তি
তুর্কি চলচ্চিত্র অভিনেতা
তুর্কি টেলিভিশন অভিনেতা